సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
వేల్స్ ఇంటికి.. పోర్చుగల్ ఫైనల్‌కి
సంచలన ప్రదర్శనతో యూరో కప్ సెమీస్ చేరిన వేల్స్ జట్టు ఫైనల్ చేరకుండానే ఇంటి ముఖం పట్టింది.
TNN | Updated:
Jul 7, 2016, 10:21AM IST
సంచలన ప్రదర్శనతో యూరో కప్ సెమీస్ చేరిన వేల్స్ జట్టు ఫైనల్ చేరకుండానే ఇంటి ముఖం పట్టింది. స్టార్ ఆటగాడు క్రిస్టియానో రొనాల్డో కీలక సమయంలో రాణించడంతో పోర్చుగల్ జట్టు యూరో కప్ ఫైనల్లో అడుగుపెట్టింది. బుధవారం రాత్రి జరిగిన మ్యాచ్‌లో వేల్స్ జట్టును 2-0 తేడాతో పోర్చుగల్ ఓడించింది. 50 నిమిషంలో రొనాల్డో హెడ్డర్‌తో గోల్ చేయడంతో పోర్చుగల్ ఆధిక్యంలో నిలిచింది. మూడు నిమిషాల తేడాతో నాని మరో గోల్ చేయడంతో ఆ జట్టు ఆధిక్యం మరింత పెరిగి 2-0కి చేరింది. దీంతో 1958 తర్వాత ప్రధాన టోర్నీ ఫైనల్‌కి చేరాలన్న వేల్స్ జట్టు ఆశలు ఆవిరయ్యాయి. ఫ్రాన్స్, జర్మనీ జట్లు గురువారం రాత్రి సెమీఫైనల్లో తలపడనున్నాయి. ఈ రెండింటిలో విజేతగా నిలిచిన జట్టుతో పోర్చుగల్ ఫైనల్ మ్యాచ్ ఆడనుంది. 2004లో చివరిసారి యూరో కప్ ఫైనల్ చేరిన పోర్చుగల్ జట్టు సొంత గడ్డపై జరిగిన తుది పోరులో గ్రీస్ చేతిలో ఓడింది.